An haifi Cherif Mohamed Aly Aidara a shekarar miladiyya 1959 a garin Darou Hidjiratou (Dar Al Hijra). Ɗa ne awajen Maimouna Diao ('yace ga Saydou Diao wanda shima sarki ne) da kuma Cherif Al-Hassane Aidara, daga kasar Mauritania, na kabilar “Laghlal” (wanda aka fi sani da Ahlou Cherif Lakhal). Magabatan sa ta layin Cherif Moulaye Idriss, wanda ya kafa daular Idrissid, wanda jinin Hassan ɗan Ali da Fatima yar Annabi Muhammad (Aminci ya tabbata a gareshi). Dan kasa biyu ne, Senegal da Muritaniya. Cherif ya iya magana, karantu da kuma rubutu da harsuna da dama aciki harda Faransanci, Turanci, Larabci, Wolof da kuma Fulatanci. Cherif shine shugaban al'umman Shia Mozdahir na Afirka da duniya baki daya. Shine shugaba wanda ya kafa Mozdahir International Insitute (NGO). Shine babban shugaban gidan Radiyon Mozdahir FM da Radiyon Zahra FM na garin Dakar da Kolda yadda yake a jere.